O companie auto va produce o "bestie" pentru familiști. Hypercarul va costa circa 1 milion de euro.
Naran va produce un hypercar cu 4 locuri, de 1.048 de cai putere. Fiecare model va fi botezat de cumpărător, în genul ambarcațiunilor. Prețul de listă al bolidului va fi în jur de 1 milion de euro. Doar 49 de mașini vor fi produse, începând de anul viitor.
Naran și-a adunat experți din toate zonele industriei de automobile. Design-ul exterior este asigurat de Jowyn Wong, cel care a lucrat la superbele Apollo Intenza Emotione sau De Tomaso P72. De interior se ocupă cel care a stilizat Aston Martin Lagonda.Motorul de 5 litri este construit de o subsidiară BMW. Totul ca mașina să ofere 1.048 de cai putere, însă vor fi produse doar 49 de unități. Tom Exton, de la TGE TV, a văzut primul prototip și a dat câteva motive în plus să fie luat în calcul Naran."Modelul fiecărei mașini va fi denumit de client, cu orice nume ar alege acesta, ca în cazul iahturilor. Prețul de listă va fi de numai 1 milion de euro. Trendul actual e ca genul ăsta de hypercar-uri să coste 2-3 milioane de lire sterline. E un foarte bun raport calitate-preț", a declarat Tom Exton, de la TGE TV.